Altera forma, quam hybridam eandem esse censeo habitu et magnitudine Lanio Excubitori 
propior est, sed colore flavicante- cinereo statim distinguitur et rostrum Lanii minoris argute 
carinatum habet. Masculum adultum huius specimen notaei marginem album Excubitoris gerit, 
iuniora ptilosi marginata insignia, notaeo concolore eiusdem Excubitoris statum iuvenilem imitantur 
et rostri unco breviore instructa sunt. Adultus praeterea maculam paroticam maiorem supra 
albido marginatam gerit, id quod apud iuniores deest. Nisi Lanius minor et Lanius Excubitor 
in illis terris admodum frequentes adessent neque characteres laudati ad utrorumque evolutionem, 
mutata speciali directione, pertinerent, has formas pro speciebus Africae propriis distinctisque 
declararem, sed nunc ita rem explicandam censui, ut factum est. 
Praemissis his observationibus ad species a nobis observatas enumerandas propius accedo. 
Hybridas dictas excludens formas Laniorum 9 species a nobis observatas esse statuo. Sunt illae: 
1) Lanius Excubitor, 2) minor, 3) rufus, d) Collurio auctorum, praecone Temminckio. Prae- 
terea 5) Lanium Brubru et 6) senegalium cum tribus speciebus novis collegimus. Unam harum 
7) Lanii nubici nomine in Catalogo Musei berolinensis, ab 111. Lichtensteinio edito, descriptam 
confer ( ! ), reliquas 8) cruenti et 9) isabellini ( 2 ) nominibus nunc primum propono. Omnium 
specimina Berolini servantur. Geographicam Laniorum distributionem hanc experti sumus: 
In Syria Lanius minor europaeo aequalis et rufi varietas paullo maior, rostro abbreviato 
exstant ; 
In Aegypto inferiore Lanius Excubitor et Collurio europaeis aequales sunt; 
In Aegypto superiore Lanius Excubitor , Collurio et rufius europaeis aequales, praeterea 
Collutionis varietas constans rufo fusca et species propria Lanius nubicus appellata 
habitant; 
In Nubiae angustiis Lanium nubicum solum venati sumus. 
-r 
In Dongala Lanius Excubitor cum hybrido Lanio leucopygo eiusque varietate maculata, 
minor cum hybrido Lanio flavescente, Collurio cum varietate rufofusca et rufius 
reperta sunt; 
In Arabia Septentrionali Lanius Excubitor, nubicus et Collurio-, 
In Arabia meridionali Lanius Excubitor, rufi, varietas dorso toto atro et propria species 
Lanius isabellinus ; 
In Habessinia littorali Lanii senegalii varietas minor habessinica, Brubrui varietas saturatius 
flavo et rufo picta et propria species, Lanius cruentus, observata sunt. 
ifck - • 
( 1 ) Lanius nubicus Lichtenstein. , Catal. Musei berol. 
Equidem cum Hemprichio anno MDCCCXXII huius speciei specimina prima Berolinum misi, primisque illis nomen LANII 
deserti adscripsimus , serius, ne intermediae species a nobis negligerentur, aetatum diversos colores, bene conscii, diversis nominibus in- 
scripsimus. Novitatem speciei stabiliens banc avem Praecl. Lichtenstein Lanii nubici nomine suscipere maluit. Attamen non in 
Nubia sola, imo rarius illic eam vidimus. Frequentior in Aegypto superiore et in Dongala Aethiopiae fuit. Complura eius speci- 
mina etiam in Arabia septentrionali prope Tor observavimus et occisa attulimus. Eandem avem ex Arabia petraea allatam Praecl. 
Temminck anno mdcccxxvi Lanii personati nomine descripsit et pictam dedit, nostraque specimina et Lichtensteinii nomen obiter 
allegavit. Omnium aptissimum nomen Lanii deserti fuisset, sed cum in Nubia ea species unica inventa sit eademque illic re vera 
habitet, nubici nomen, quod primum expressum est, statuendum esse liquet et L. personati nomen vacabit. 
( 2 ) Lanius isabellinus H. et E. 
Magnitudine LANII rufi, Isabellinus, supra leviter cinerascens, subtus albicans, cauda cinnamomea parum gradata unicolore 
taenia nigra per oculos ducta supra albo limbata, gula et crisso albis, rcmigibus nigricantibus fascia media alba, rostro pallido dorso et 
apice nigricante. Elegantem speciem prope Gumfudam Arabiae in Wechabitarum montibus venatus sum. 
Hempr. et Eiirenb. Aves /. 
